Izidlwengu nabaxhaphazi babantwana batsalwa ngumnqweno wesondo kubantwana bethu kwaye bafumana ukwaneliseka kwizenzo zabo. Basoloko behenda abantwana bethu ngokubanika isihoyo nezipho – oku kubizwa ngokuba lugegesho. Kukwakho naloo marhamncwa alimaza abantwana bethu kuba bekhuthazwa ubukhulu becalangamandla abanawo ngaphezu kweemfuno zesondo. Kukwakho nabo benzakalisa abantwana bethu ngoburheletya nokuhenyuzisa abantwana kuba befumana inzuzo eyimali. La marhamncwa oku akwenza kuba kwiimeko ezininzi enamandla okulawula abantwana bethu kwaye banawo amathuba kwaneendawo zabucala ezivumela ezi zenzo. Kufuneka ibe lubizo lomntu wonke onomntwana okanye owazi umntwana, ukuba kususwe amathuba, ubomi babucala obuvumela izenzo ezibi, amandla kwanolawulo lwala marhamncwa. Izidlwengu nabaxhaphazi babantwana bakhangela amathuba okuxhaphaza abantwana bethu – banakho nokuwaqulunqa la mathuba – kwiindawo zabo zabucala abazikhethele zona, ngexesha labo nongokuthanda kwabo. Kufuneka siqinisekise ukuba siyazazi iimeko nezimo ezifumanekayo nesinokuzikhangela kubantu abanokuxhaphaza abantwana bethu ngokwesondo. Kubalulekile ukwazi ukuba la marhamncwa ngabakhohlisis. Bayakwazi ukukuxelela nantoni na ukuze ukholelwe kubo kwaye ubaxhase koko bakuxelela kona. Bakujonga ngqo emehlweni bakwenze ukholelwe ukuba iinjongo zabo zezilungileyo.